Refaat Alareer

**Refaat Alareer** (arabisk: رفعت العرعير; født 23. september 1979 i bydelen Shuja’iyya i Gaza på Gazastripen; død 6. desember 2023 i samme sted) var en palestinsk dikter, forfatter, essayist, universitetsprofessor og aktivist.
## Liv og virke
### Bakgrunn
Alareer tok en BA i engelsk fra Det islamske universitet i Gaza i 2001 og en MA fra University College London i 2007. Han tok sin doktorgrad i engelsk litteratur fra Putra University Malaysia med en dissertasjon om John Donne.

### Karriere
Han var professor i litteratur og kreativ skriving ved Det islamske universitet i Gaza, hvor han underviste fra 2007, og medgrunnlegger av organisasjons-/mentorprogrammet «We Are Not Numbers», som hadde som mål å koble forfattere i utlandet med unge forfattere i Gaza. Dette inkluderte også å studere arbeidet til den israelske dikteren Yehuda Amichai, som han beskrev som vakkert, men farlig.

Han medredigerte «Gaza Unsilenced» (2015) og redigerte «Gaza Writes Back» (2014).

Under Israel-Palestina-krisen i 2021 skrev han en kommentarartikkel i New York Times om krigshandlingene som rammet på Gazastripen, og avsluttet den med en konversasjon med sin 8 år gamle datter, Linah:
::*On Tuesday, Linah asked her question again after my wife and I didn’t answer it the first time: Can they destroy our building if the power is out? I wanted to say: «Yes, little Linah, Israel can still destroy the beautiful al-Jawharah building, or any of our buildings, even in the darkness. Each of our homes is full of tales and stories that must be told. Our homes annoy the Israeli war machine, mock it, haunt it, even in the darkness. It can’t abide their existence. And, with American tax dollars and international immunity, Israel presumably will go on destroying our buildings until there is nothing left.»*

::*But I can’t tell Linah any of this. So I lie: «“No, sweetie. They can’t see us in the dark.»*

I et BBC-intervju den 7. oktober 2023 sammenlignet han Hamas' angrep på Israel med Warszawaghettoens opprør i 1943.

Ifølge *The New York Times* var Alareer notorisk i Israel på grunn av sine «virulently anti-Israeli and antisemitic» ytringer i klasserom og på internett. Som svar på påstanden om at Hamas hadde drept en baby ved å legge den i ovnen, noe som senere viste seg ikke å være tilfelle, skrev han «with or without baking powder» på Twitter. Som svar da noen hadde kalt ham en «disgusting human being» for denne tweeten, sa Alareer at påstanden var «Israeli lies and fabrications»*. *The New York Times'' skrev at Alareers kommentarer inkluderte å kalle israelere for «scum,» «Nazis,» «filth,» «the root cause of evil» og «worse than Nazi Germany,» og sy fde reflekterte hans hat mot Israel, som hadde forverret seg etter at hans bror var blitt drept av et israelsk luftangrep i krigen av 2014, og det faktum at den israelske blokade av Gaza til tider forhindret ham fra å forlate området for å studere og undervise utenlands.

### Død
Refaat Alareer ble drept i et israelsk luftangrep i Israel-Gaza-krigen i 2023 nord på Gazastripen. Han hadde nektet å forlate det nordlige Gaza ved begynnelsen av krigen. 
Det israelske angrepet drepte også hans bror, hans sønn, hans søster og deres tre barn.

## Verker
### Redigerte samlinger
*
** 
*

### Essays
*
*
*

### Doktorgradsarbeid
*
## Referanser